I 1978 ble hun ansatt i familie- og likestillingsavdelingen i Forbruker- og administrasjonsdepartementet, der hun ble byråsjef i 1980. Hun deltok i arbeidet med stortingsmeldingen om selvbestemt abort og opprettelsen av Barneombudet. Samtidig var hun politisk engasjert i Norsk Kvinnesaksforening, og var leder for organisasjonens største lokallag Oslo Kvinnesaksforening i 1978 og 1. nestleder på nasjonalt plan fra 1978 til 1982. Hun var også styremedlem i Oslo Arbeiderparti.